INGRS พุ่ง 9% นิวไฮรอบ 3 เดือน หลังเซ็นสัญญาตัวแทนขายหุ่นยนต์ “COBOT” เขตอาเซียน
INGRS พุ่ง 9% นิวไฮรอบ 3 เดือน หลังเซ็นสัญญาตัวแทนจำหน่ายหุ่นยนต์ "COBOT" เขตอาเซียน ล่าสุด ณ เวลา 10.39 น. อยู่ที่ 0.69 บาท บวก 0.06 บาท หรือ 9.52% สูงสุดที่ 0.69 บาท ต่ำสุดที่ 0.64 บาท ด้วยมูลค่าซื้อขาย 5.02 ล้านบาท
8 ก.พ. 2562

ผู้สื่อข่าวรายงานว่า ราคาหุ้น บริษัท อิงเกรส อินดัสเตรียล (ประเทศไทย) จำกัด (มหาชน) หรือ INGRS ล่าสุด ณ เวลา 10.39 น. อยู่ที่ 0.69 บาท บวก 0.06 บาท หรือ 9.52% สูงสุดที่ 0.69 บาท ต่ำสุดที่ 0.64 บาท ด้วยมูลค่าซื้อขาย 5.02 ล้านบาท

ทั้งนี้ ราคาหุ้น INGRS ปรับตัวขึ้นสูงสุดในรอบ 3 เดือน นับตั้งแต่ราคาหุ้นอยู่ที่ระดับ 0.70 บาท เมื่อวันที่ 5 พ.ย.2561 หลัง INGRS เปิดเผยว่า Talent Synergy Sdn Bhd (TSSB) ซึ่งเป็นบริษัทย่อยอีกแห่งของ Ingress Industrial (Malaysia) Sdn Bhd (IIM) บริษัทย่อยของบริษัท ได้ทำสัญญาตัวแทนจำหน่ายกับ บริษัท Neuromeka จำกัด บริษัท Neuromeka จำกัด เป็นบริษัทชั้นนำของการพัฒนาและผลิตหุ่นยนต์ที่ทำงานร่วมกันในประเทศเกาหลี
โดยจุดมุ่งหมายของสัญญานี้ คือ เป็นผู้จัดจำหน่าย COBOT (หุ่นยนต์ทำงานร่วมกัน) และระบบบูรณาการ สำหรับกลุ่มประเทศอาเซียน อินเดียและประเทศกลุ่มอ่าวเพื่อยกระดับการดำเนินงานของอุตสาหกรรม 4.0 โดยเฉพาะอย่างยิ่งสำหรับหุ่นยนต์อิสระ